ΓΡΑΠΤΗ ΕΡΩΤΗΣΗ E-1956/99

υποβολή: Gerhard Hager (NI) προς την Επιτροπή

(5 Νοεμβρίου 1999)

Θέμα: Τροποποίηση του ευρωπαϊκού δικαίου περί προστασίας του ανταγωνισμού

Η Επιτροπή προγραμματίζει, να τροποποιήσει το ευρωπαϊκό δίκτυο περί προστασίας του ανταγωνισμού κατά τρόπον ώστε το σημερινό σύστημα της εξέτασης πριν από την άδεια συγχώνευσης να μεταβληθεί σε ένα σύστημα ελέγχου εκ τωνστέρων.

Σε ποιο βαθμό έχουν προχωρήσει τα σχέδια της Επιτροπής προς την εν λόγω κατεύθυνση;

Ποια επίπτωση θα είχε η ανωτέρω αναφερθείσα μεταρρύθμιση στον τρόπο εργασίας της Επιτροπής;

Ποιο θα ήταν το χρονικό διάστημα που θα διαρκούσε η εν λόγω διαδικασία, από τηνποψία για μη νόμιμη συγχώνευση, έως την τελική απόφαση;

Προβλέπει η πρόταση της Επιτροπής και αξίωση για αποζημίωση των προσώπων, τα οποία έχουνποστεί ζημία έμμεσα ή άμεσα από το γεγονός ότι μια σύμπραξη η οποία είχε προσωρινά κριθεί ως εν ισχύ αργότερα χαρακτηρίστηκε παράνομη;

Απάντηση του κ. Monti Εξ ονόματος της Επιτροπής

(19 Νοεμβρίου 1999)

Το Λευκό Βιβλίο που εξέδωσε η Επιτροπή στις 28 Δεκεμβρίου 1999(1) αφορά την τροποποίηση των διαδικαστικών κανόνων που εφαρμόζονται στις συμπράξεις και στις καταχρήσεις δεσπόζουσας θέσης. Δεν πραγματεύεται τις πράξεις συγκέντρωσης πουπόκεινται σεποχρέωση κοινοποίησης και έγκρισης πριν από οποιαδήποτε θέση σε εφαρμογή.

Τα κράτη μέλη και οι ενδιαφερόμενοι τρίτοι απέστειλαν στην Επιτροπή πολυάριθμες παρατηρήσεις για το ζήτημα αυτό. Ο φάκελοςποβλήθηκε στο Κοινοβούλιο και στην Οικονομική και Κοινωνική Επιτροπή. Η Επιτροπή, αφού συγκεντρώσει και εξετάσει όλες αυτές τις αντιδράσεις θα συνεχίζει τις εργασίες της με σκοπό την εκπόνηση πρότασης κανονισμού του Συμβουλίου ο οποίος θα αντικαταστήσει τονφιστάμενο κανονισμό, δηλ. τον κανονισμό αριθ. 17/62, πρώτο κανονισμό εφαρμογής των άρθρων 85 και 86 της συνθήκης ΕΚ(2). Αναμένεται ότι, κατάρχήν, η πρόταση αυτή θα εγκριθεί από την Επιτροπή και θα διαβιβασθεί στο Συμβούλιο κατά το δεύτερο εξάμηνο του 2000.

Η μεταρρύθμιση αυτή, και ιδίως η εγκατάλειψη του συστήματος κοινοποίησης των συμπράξεων, αναμένεται να μεταβάλλει εκ βάθρων τον τρόπο εργασίας της Επιτροπής. Θα καταργηθούν οι γραφειοκρατικές διαδικασίες εξέτασης των κοινοποιήσεων και θα δοθεί έτσι στην Επιτροπή η δυνατότητα να εστιάσει την προσοχή και τη δράση της στην αντιμετώπιση των σοβαρότερων παραβάσεων των κανόνων ανταγωνισμού.

Όσον αφορά τις περιπτώσεις απαγόρευσης, η διάρκεια των διαδικασιών ποικίλει αισθητά ανάλογα με τηνπόθεση. Στο Λευκό Βιβλίο προτείνεται η καθιέρωση τετράμηνης προθεσμίας στο τέλος της οποίας η Επιτροπή οφείλει να ενημερώσει τους καταγγέλοντες για τη συνέχεια που προτίθεται να επιφυλάξει στο αίτημά τους. Για τα επόμενα στάδια της διαδικασίας θα πρέπει επίσης να τηρηθεί μια εύλογη προθεσμία, την τήρηση της οποίας διασφαλίζουν τα κοινοτικά δικαστήρια.

Στο προτεινόμενο από το Λευκό Βιβλίο σύστημα, οι συμπράξεις που περιορίζουν τον ανταγωνισμό και δεν πληρούν τους όρους του άρθρου 81 παράγραφος 3 απαγορεύονται και είναι άκυρες από την αρχή και χωρίς να απαιτείται σχετική απόφαση της Επιτροπής. Οι θιγόμενοι από τις συμπράξεις αυτές μπορούν να αποταθούν στα εθνικά δικαστήρια για να ζητήσουν αποζημίωση ως αντιστάθμιση της βλάβης την οποίαπέστησαν. Η προτεινόμενη από την Επιτροπή μεταρρύθμιση δεν επηρεάζει τα δικαιώματα των θιγομένων να ζητήσουν και να λάβουν αποζημίωση.

(1) COM(1999) 101 τελικό.

(2) ΕΕ 13 της 21.2.1962.